Ο **Άγγελος Γιαλλινάς** (Κέρκυρα, 5 Μαρτίου 1857 - Κέρκυρα, 1939) ήταν Επτανήσιος ζωγράφος, που έγινε γνωστός κυρίως για τις υδατογραφίες του.

Βιογραφικά στοιχεία
-------------------

Από το 1872 έως το 1875 παρακολούθησε μαθήματα ζωγραφικής στην Καλλιτεχνική Σχολή της Κέρκυρας με δάσκαλο τον Χαράλαμπο Παχή. Συνέχισε κατόπιν τις σπουδές του στη Βενετία, τη Νεάπολη και τη Ρώμη. Στην Ιταλία έλαβε την απόφαση να στραφεί προς την υδατογραφία. Επέστρεψε στην Κέρκυρα το 1878.

ληξιαρχική πράξη τέκνου του Άγγελου Γιαλλινά
Η εκθεσιακή του δραστηριότητα εγκαινιάστηκε το 1875 με τη συμμετοχή του στο διαγωνισμό των Ολυμπίων ενώ το 1886 οργάνωσε την πρώτη του ατομική έκθεση στην Αθηναϊκή Λέσχη. Εκεί γνωρίστηκε με τον τότε πρεσβευτή της Μεγάλης Βρετανίας, ο οποίος του ανέθεσε τη φιλοτέχνηση επτά διάφορα τοπία. Έτσι, με αφορμή τη δημιουργία του λευκώματος αλλά και τις γνωριμίες που έκανε μέσω του πρέσβη, ταξίδεψε σε διάφορα μέρη όπως η Αίγυπτος, η Ιταλία, η Γαλλία, η Μικρά Ασία, η Κωνσταντινούπολη, η Ρόδος κλπ ζωγραφίζοντας τοπία και συμμετέχοντας σε εκθέσεις. Μεταξύ άλλων συμμετείχε σε εκθέσεις του Ζαππείου, το Παρνασσού, της Καλλιτεχνικής Έκθεσης Αθηνών, της Παγκόσμιας Έκθεσης Παρισιού κ.α. Το 1918 παρουσίασε ατομική έκθεση στην αίθουσα Geo της Αθήνας. Το 1974, η Εθνική Πινακοθήκη της Ελλάδας, τον τίμησε μετά θάνατον με μεγάλη αναδρομική έκθεση υδατογραφιών του.

Το 1902 ο Γιαλλινάς ίδρυσε την Καλλιτεχνική Σχολή Κέρκυρας στην οποία δίδαξε και ο ίδιος ενώ το 1907/1908 ανέλαβε τη διακόσμηση του Αχίλλειου.

Οι ρομαντικές τοπιογραφίες του Γιαλλινά διακρίνονται για τη διάχυτη διαβάθμιση του χρώματος και την τέλεια απόδοση χαρακτηριστικών λεπτομερειών, χωρίς εντούτοις να πρόκειται για φωτογραφικές απεικονίσεις. Ο Γιαλλινάς δημιούργησε έτσι μία μοναδική στο είδος της σχολή που ξεφεύγει από την Επτανησιακή Σχολή και προσεγγίζει περισσότερο τον ακαδημαϊσμό της Σχολής του Μονάχου.

Το σπίτι του στην πάνω πλατεία της Κέρκυρας έχει μετατραπεί σε πινακοθήκη, ενώ έχει συγκροτηθεί ίδρυμα για τη διαχείρισή της, την ανάδειξη και την προβολή του έργου του. Τον Σεπτέμβριο του 2010 διαπιστώθηκε πως άγνωστοι αφαίρεσαν από εκεί άγνωστο αριθμό πινάκων του Κερκυραίου ζωγράφου, τα περισσότερα εκ των οποίων εντοπίστηκαν τον Νοέμβριο του 2016.

Γκαλερί
-------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άγγελος Γιαλλινάς** |

* Ο ναός του Ολυμπίου Διός με την ΑκρόποληΟ ναός του Ολυμπίου Διός με την Ακρόπολη
* Πύλη του ΑδριανούΠύλη του Αδριανού
* ΠοντικονήσιΠοντικονήσι
* ΤοπίοΤοπίο

Παραπομπές
----------

1. 1 2 3 4  www.nationalgallery.gr/el/zographikh-monimi-ekthesi/painter/giallinas-aggelos.html. Ανακτήθηκε στις 25  Νοεμβρίου 2020.
2. 1 2  (Ολλανδικά) *RKDartists*. rkd.nl/explore/artists/31405. Ανακτήθηκε στις 23  Αυγούστου 2017.
3. 1 2  «Angelos Giallina». (Αγγλικά) *Benezit Dictionary of Artists*. Oxford University Press. 2006. B00073374. ISBN-13 978-0-19-977378-7.
4. ↑  «Angelos Giallinas». (Γαλλικά) *Répertoire des artistes*. 122195.
5. 1 2  *Ζωγραφίζοντας στην Κέρκυρα*. Παράρτημα Κέρκυρας: Εθνική Πινακοθήκη και Μουσείο Αλέξανδρου Σούτζου. σελ. 68.
6. ↑  *Ζωγραφίζοντας στην Κέρκυρα*. σελίδες 68–69.
7. ↑  Έκλεψαν πίνακες του Γιαλλινά Αρχειοθετήθηκε 2009-09-01 στο Wayback Machine. Έθνος, Σεπτ. 2010
8. ↑  «Βρέθηκαν τα κλεμμένα έργα τέχνης του μεγάλου ζωγράφου Γιαλλινά». Αρχειοθετήθηκε από το πρωτότυπο στις 28 Νοεμβρίου 2016. Ανακτήθηκε στις 27 Νοεμβρίου 2016.

Πηγές
-----

* openarchives.gr (PDF) *Έλληνες καλλιτέχναι: Άγγελος Γιαλλινάς*, περιοδικό Εστία

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 288201961
* ISNI: 0000 0003 9385 1893
* GND: 1209626853
* SUDOC: 156984156
* ULAN: 500141576
* RKD: 31405

 |

 |